ROMA I ITALIA 13. MAI 1981
Jeg ønsket å prege historien og deretter forsvinne.
Jeg vurderte å skyte dronningen av England.
Reagan også, men han var allerede skutt.
Paven var mitt eneste alternativ.
Frykt ikke.
Åpne hjertene deres for Kristus.
Han har regelmessig vist seg på Petersplassen i Vatikanstaten
for tusenvis av troende.
Her, og på sine mange reiser, ignorerer han sikkerhetstiltakene,
og står tett på menneskene han bryr seg om.
Jeg skulle drepe paven og begå selvmord.
Det var planen min.
Jeg husker alt.
KLASSIFISERT
SPIONER: PÅ HEMMELIG OPPDRAG
ATTENTATET MOT PAVEN
PETERSPLASSEN I VATIKANET I ROMA 13. MAI 1981, KL. 16.30
Jeg husker den 13.mai.
Da jeg våknet,
dro jeg til Piazza della Repubblica.
Det var en sommerdag.
Det var tusenvis av mennesker der.
Jeg var som en turist.
Jeg gikk nær obelisken
og en sivilkledd politimann nærmet seg.
Han så på meg i flere minutter.
Jeg så på ham,
og så gikk han.
Jeg hører et leven:
"Lenge leve paven!"
En slags kraft, noe uforklarlig, trakk meg fremover.
Det var mange rundt meg som ropte:
"Lenge leve paven!"
Da paven kjørte den første runden,
kunne jeg ikke gjøre noe fordi det var et barn i veien.
Det hadde vært fælt å skyte henne.
Så kjørte han rundt for andre gang,
og vi vet hva som skjedde da.
Jeg ville nok ha skutt flere ganger…
…men pistolen låste seg.
Den låste seg etter to skudd.
Jeg husker hvordan duene…
ERKEBISKOP AV KRAKÓW
…fløy av gårde i skrekk,
og man så at paven mistet kreftene sine.
Vi innså at han var skadet, og han falt på siden.
Jeg støttet ham og spurte om han hadde vondt.
Han bekreftet det, og pekte på hvor han hadde vondt.
Kulen gikk tvers gjennom kroppen hans.
Den falt på gulvet i bilen, mellom meg og ham.
Etter at pistolen låste seg,
kastet jeg den ned, og noen tok tak i meg.
En sterk hånd.
Det var en nonne som het Lúcia.
Hele verden stoppet opp.
AGOSTINO GEMELLI SYKEHUS
Pave Johannes Paul blir stadig bedre, men er ikke utenfor fare.
Johannes Paul II sin postoperative status er god.
Organene og systemene fungerer normalt.
SOFIA I BULGARIA NÅTID
Jeg er en bulgarsk journalist.
FORFATTER, JOURNALIST
Jeg har fulgt denne saken i ti år.
Jeg ble interessert i angrepet mot Johannes Paul II
umiddelbart etter at Berlinmuren falt.
Den nye regjeringen i Bulgaria bestemte,
på forespørsel fra USA,
å starte en ny etterforskning av attentatforsøket mot Johannes Paul II.
Veldig raskt etter arrestasjonen på Petersplassen,
blir Ali Ağca stilt for retten. En hurtig etterforskning finner sted.
Han sier at han handlet alene.
Han blir dømt til livstid
i en relativt hurtig rettssak.
Mehmet Ali Ağca finnes skyldig
i anklagene og dømmes til livsvarig fengsel.
Angrepet mot Johannes Paul II
har et snev av konspirasjon
og spionasje i seg,
og dette har fascinert mange mennesker.
Det finnes utallige konspirasjoner
fordi mange hemmelige tjenester
involverte seg i saken.
Det er den mest emblematiske saken i den kalde krigen.
"DE GRÅ ULVENE"-TEORIEN
En ensom ulv er perfekt
fordi han ikke kan knyttes til en organisasjon som De grå ulvene,
som er fascistisk, kriminell og mafiarelatert.
De grå ulvene var nasjonalister.
De ønsket å gjenopprette
en internasjonal pantyrkisk enhet.
Lederen av partiet,
Alparslan Türkeş, som også kalles Başbuğ, føreren,
samarbeidet med Gestapo i andre verdenskrig.
Dette gjorde De grå ulvene til en slags
blanding av tyrkisk nasjonalisme,
høyreekstreme ideer, fascistiske og nazistiske ideer,
med en overbevisning om at man måtte forsvare en ren tyrkisk rase
og kvitte seg med alle som var kurdere,
armenere eller kristne, fordi de hadde en annen religion.
I Tyrkia var det en mulighet for en kommunistisk revolusjon.
Det måtte stoppes
ved bruk av gode eller dårlige metoder, med attentat og mord.
De grå ulvene ble utnyttet til å utføre disse ugjerningene.
Hovedsakelig jobbet de for CIA
i krigen mot kommunismen.
De grå ulvene ble brukt
i Stay Behind-nettverket i Tyrkia.
Stay behind ble opprettet i slutten av andre verdenskrig
på initiativ fra USA og Pentagon,
i regi av NATO.
Det handlet om å skape
et nettverk av hemmelige sovende celler
bestående av høyreekstreme grupper
fra alle NATO-landene.
De rekrutterte unge mennesker og trente dem opp,
slik at de kunne brukes
hvis Sovjetunionen igjen ville prøve å invadere Europa.
Disse tyrkerne kalte seg "De grå ulvene", frem til tittelen ble ulovlig.
Det er en indirekte kobling
mellom Türkeş og mannen som forsøkte å drepe paven.
MALATYA I TYRKIA
Jeg har alltid vært
på arbeiderklassens side,
fordi jeg kommer fra en familie av bønder og arbeidere.
I nabolaget der han leker og går på skole,
møter han som barn sin venn, Oral Çelik,
og de forblir venner resten av livet.
Sammen skaper de ideologien til De grå ulvene.
Ali Ağca vil snart skapet et navn ved å fullføre et attentat
beordret av De grå ulvene.
Han skal drepe Abdi İpekçi, redaktøren av avisen Milliyet.
Det var da han for alvor begynte sin karriere som terrorist.
Jeg endte opp i militærfengselet i Kartal.
Det var nesten umulig å flykte derfra
uten hjelp fra innsiden.
Jeg fikk hjelp takket være noen sin kjærlighet til De grå ulvene.
Da jeg rømte, hadde jeg med meg en pistol.
Jeg var fast bestemt.
Hvis noe skulle skje, hadde jeg 14 kuler.
Jeg hadde drept alle som sto i min vei, og deretter meg selv.
Han gikk ut av fengselet forkledd som en fengselsvakt.
De grå ulvene og deres hjelpere,
ga ham det han trengte.
Han gikk gjennom fire dører, fire kontrollposter.
Hans venn, Oral Çelik, ventet utenfor i en bil.
Han setter seg inn og drar.
ISTANBUL I TYRKIA
MEDLEM AV DE GRÅ ULVENE
Jeg fikk Ağca ut av fengsel, og så flyktet vi.
Så skrev vi trusselbrevet til Johannes Paul II.
Avisen Milliyet publiserer Ali Ağcas brev,
som sa rett ut:
"Jeg rømte fra fengselet for å drepe korsfarernes leder,
pave Johannes Paul II, som skal sette sine bein i Tyrkia."
"Paven må ikke komme. Gjør han det, dreper jeg ham.
Den eneste grunnen til at jeg rømte, var for å forsøke å drepe paven."
Ideen om å angripe Johannes Paul II
var knyttet til De grå ulvenes ideologi.
De var overbeviste om at kristne skulle elimineres.
Siden paven var de kristnes leder,
var det ikke overraskende
at de bestemte seg for å angripe Johannes Paul II.
TYRKIA
Da jeg rømte, dro jeg til Ankara,
deretter til Erzurum,
og til slutt til Iran.
Jeg krysset fjellene til Iran med en spritsmugler.
Ağca dro fort tilbake til Tyrkia.
Der skal de skaffe ham nye pass, en ny identitet,
og organisere reisen hans til Europa.
Ağca reiste først gjennom Bulgaria.
Bulgaria er en mellomstasjon
for å komme til Europa.
Etter en stund,
fant jeg et tyrkisk pass.
Jeg brukte det samme passet den dagen jeg forsøkte å drepe paven.
På den tiden var Sofia et tilfluktssted for smuglere av våpen,
dop, alkohol, sigaretter.
HOTELL VITOSHA
Ali Ağca banker på døren til rom 911
på et luksushotell i Sofia.
På dette hotellet omgås han andre tyrkere
som på ulike måter var involverte i angrepet mot Johannes Paul II.
De ga ham penger.
Hotell Vitosha. Jeg møtte Omar Mersan der.
Han er en fikser, smugler, og en venn av meg.
Alt annet er fiksjon,
som tatt ut av en roman.
WIEN I ØSTERRIKE
Han drar til Tyskland flere ganger. Han drar også til Østerrike.
Det var mange medlemmer av De grå ulvene i Wien.
Kommandoen begynte å lete etter våpen.
Etter anbefaling fra hemmelige tjenester,
blir de sendt til en våpenhandler.
Vi kjøpte pistolen i Wien.
Vi kjøpte faktisk to pistoler
for 2000 eller 3000 euro.
Det viste seg at han var nazist.
Våpenhandleren var nazist.
Det var nok et sammentreff.
De kjøper fire våpen.
Ikke hvilke som helst våpen. Det var 9mm Browning.
Det er ekstremt kraftige våpen som definitivt kan ta liv.
Ali Ağca tar to.
WIEN
ROMA
Etterpå dro vi tilbake til Roma.
Vi utførte angrepet mot paven.
KGB-HYPOTESEN
JOURNALIST
Sovjetunionens sikkerhetstjeneste, KGB,
må ha vært involvert i attentatforsøket mot paven.
Det var en frykt for at Johannes Paul II
kunne bidra til oppløsningen av det sovjetiske imperiet.
Flere år før Johannes Paul II ble valgt,
forutså KGB at Karol Wojtyła ville bli valgt til ny pave.
Vi har en pave.
Kardinal Wojtyla.
Johannes Paul II var den første utenlandsk paven,
og brøt dermed den lange tradisjonen av italienske paver.
Denne utenlandske paven kom fra Øst-Europa,
som den gang var under det kommunistiske regimet.
Sovjetunionen ønsket å ha Polen under sin innflytelse
for å ha kontroll over landet.
Men Johannes Paul II ga mot til polakkene
som hadde en revolusjonær holdning mot regimet.
De gjorde opprør. Vi kjenner til de enorme demonstrasjonene
som ble organisert av Solidaritet, det polske fagforbundet.
En landsdekkende streik, ledet av Lech Wałęsa,
rystet Polens kommunistiske kjerne.
Wałęsa og hans tilhengere vant en revolusjonær konsesjon.
For første gang i en marxistisk stat,
aksepterte regjeringen arbeidernes rett til å organisere uavhengige fagforeninger.
Når Johannes Paul II blir valgt, søker KGB dekning.
Det er planer og snakk om tiltak
for å motvirke denne anti-kommunisten,
som var Johannes Paul II.
Det var planer om å infiltrere Vatikanet,
en gradvis infiltrasjon av de viktigste rommene i Vatikanet,
med menn tilknyttet KGB.
Som pave er man veldig mektig,
man har evnen til å påvirke nesten hele verden.
Det gjør deg til et interessepunkt
for alle hemmelige tjenester i verden.
Årene etter angrepet
var veldig vanskelige innen internasjonal politikk.
Vatikanet var på den tiden en spionhule.
Spioner fra hele verden.
Det fantes KGB-spioner.
Det var infiltratører fra den polske og tsjekkoslovakiske etterretningen,
og Tysklands Stasi.
Det fantes menn fra CIA.
I Vatikanet var de mest aktive hemmelige tjenestene
definitivt de fra Øst-Europa.
Jeg heter Tomasz Turowski.
Jeg er en pensjonert oberst
fra de polske hemmelige tjenestene.
Jeg var 20 år gammel.
Jeg var student.
Obersten tok imot meg og sa:
"Hvis du vil jobbe for de polske etterretningstjenestene,
støtter jeg deg.
Du har 24 timer på å bestemme deg.
Glem at dette møtet fant sted."
Tjuefire timer senere sa jeg ja.
Jeg var nummer 10682. Jeg hadde allerede mottatt ordre.
"Du skal infiltrere jesuittordenen."
"Du skal bli en jesuitt
for å få tilgang til strategisk informasjon om NATO."
De sa:
"De åndelige lederne og skriftefedrene
som har ansvaret for sikkerheten ved NATO-basene i Italia,
består stort sett av jesuittprester fra de hemmelige tjenestene.
Du må komme deg inn der.
Der kan du hente informasjon
som ikke kan skaffes på andre måter."
Det må sies at han kjente Johannes Paul II
fra da han var erkebiskop av Kraków.
Derfor var det et bånd mellom familiene,
mellom hans og Johannes Paul IIs familie.
Derfor klarte han, som muldvarp, å ankomme Vatikanet i Roma
med en anbefaling fra Karol Wojtyła kardinalen av Kraków.
Da Johannes Paul II ble valgt til pave i 1978,
endret oppdraget seg dramatisk.
Fordi ordrene fra det øyeblikket
var å vite alt om Johannes Paul II,
og vi visste at KGB planla å drepe ham
hvis han forstyrret planene deres.
Turowski er der for å forstå alt Johannes Paul II gjør.
Hvordan han beveger seg, hva han tenker.
Men Turowski sier at han er der for å beskytte ham
og økte sikkerheten rundt ham for å forebygge angrep.
Da Wojtyla ble pave, fortalte hovedkvarteret meg umiddelbart
at jeg skulle gjøre alt i min makt for å holde paven trygg.
Før angrepet,
så jeg på en rapport fra Vatikanets overvåkningsenhet.
Det jeg så var uhørt.
Under onsdagsaudiensen
var de ved siden av pavemobilen,
men det var ingen inne i pavemobilen, noe som er viktig.
Oppstår det en nødssituasjon, skal de dekke objektet de beskytter
med kroppene sine.
Paven spurte meg: "Tomasz, hva er ditt virkelige oppdrag?"
Jeg svarte at mitt oppdrag er å tjene landet
og holde Den Hellige Far trygg.
Ifølge Tomasz Turowskis versjon, var det viktig for den sovjetiske blokken
at de ikke fikk skylden hvis noe skjedde med paven.
ASCOLI PICENO FENGSEL I ITALIA
To måneder etter at straffen hans begynte,
krever Ali Ağca å komme med nye opplysninger.
Jeg har jobbet med denne saken i mange år.
Til tross for alle skuffelsene,
har jeg aldri mistet entusiasmen.
Jeg ville fortsatt den dag i dag.
Ali Ağca har alltid bare spilt en rolle,
Han trodde han ledet oss dit vi skulle, men så dyttet han oss vekk.
På den tiden dukket en bulgarsk ledetråd opp,
og den hadde sitt opphav i uttalelsene fra Ali Ağca.
DET BULGARSKE SPORET
Svar på bekreftelsen…
Jeg bekrefter alt jeg har sagt.
Et attentat på paven var ønsket
av den bulgarske hemmelige tjenesten, og vi, tyrkerne,
opptrådte på oppdrag fra den bulgarske hemmelige tjenesten.
Ali Ağca har en egen evne
til å finne måter å komme seg ut av situasjoner på.
Han finner måter å forhandle på,
han sier det folk vil høre
for å få det som han vil.
Han er veldig bestemt.
Ali Ağca får besøk av den hemmelige tjenesten,
men også fra en forretningsmann ledsaget av en amerikaner.
Ağca sier at han ikke vet hvem de var.
De gjør det veldig klart at de vil gi ham
det han trenger for å inkriminere bulgarerne.
Angående den bulgarske ledetråden,
vet vi at CIA var involvert i prosjektet.
Jeg tror at Pentagon og Det hvite hus var involvert,
fordi president Reagan hadde angivelig bedt CIA-sjefene
om å finne bevis på at Kreml hadde beordret angrepet på paven.
Vi var på høyden av den kalde krigen.
Ronald Reagan hadde nettopp tiltrådt som president.
Det var en mulighet til å styrke konflikten
mellom de to blokkene.
Når den bulgarske forbindelsen ryker,
blir doktrinen USAs høyeste anliggende.
De vil erklærer krig mot det onde imperiet basert på den.
Angrepet på Johannes Paul II
bygget opp under doktrinen om det onde imperiet,
som påvirket strategien og forholdet mellom de to blokkene
gjennom hele 80-tallet.
Jeg vil heller se døtrene mine dø nå,
mens de fortsatt tror på Gud,
enn at de skal vokse opp under kommunismen og en dag dø uten å tro på Gud lenger.
CIA fikk ny direktør, William Casey, som hadde en høyreekstrem ideologi,
og han ville ha en spesialvurdering
angående Sovjetunionens mulige involvering i attentatet mot paven.
I pressen ble det publisert artikler av Claire Sterling,
en nær venn av Casey, CIA-sjefen på den tiden.
Han likte hennes skriverier om terrorisme,
så hun skrev en artikkel som pekte ut KGB og det bulgarske nettverket.
Den bulgarske hemmelige tjenesten handlet ikke alene.
Vi har vitnemål fra en leder for den bulgarske hemmelige tjenesten.
De bulgarske hemmelige tjenestene er KGBs favoritter
for slike operasjoner, fordi de er så lojale og pålitelige,
og fordi de har sovjetiske funksjonærer på alle nivåer.
En ting Operasjonsdirektoratet forsøkte å gjøre på operasjonelt nivå,
var å ydmyke sovjetrusserne med anklagelser
om at de var involvert i plottet mot paven.
Men dette ga en blowback.
CIA ga infoen til europeisk presse.
Claire Sterling leste det, og skrev om det i boken sin og i artikler.
Det kom tilbake til USA, noe som er en av de store risikoene
ved å ha en hemmelig etterretningstjeneste i et demokrati.
Slik skal det ikke være.
Det var snakk om en bulgarsk forbindelse
fordi bulgarske borgere ble stilt for retten.
Én mann står spesielt frem, Sergei Antonov.
Denne bulgareren, en leder for Baltic Air i Roma,
ble arrestert og stilt for retten.
Den første som dukket opp i et av rettens bur var Sergei Antonov,
en av tre bulgarske tiltalte, men den eneste til stede.
De to andre er hjemme.
To tyrkiske medskyldige,
Musa Celebi og Ömer Bagci, står også for retten.
Problemet med saken mot bulgarerne er at den bygger på Ali Ağca uttalelser.
Han har endret forklaring flere ganger,
så man aner ikke hva han vil si i retten.
Den dagen paven ble angrepet,
var Antonov på Petersplassen med Ali Ağca.
-Hvorfor dette bildet? -Er det Antonov eller ikke?
Det kan være ham.
Jeg utelukker det ikke.
Det fins bare én sannhet.
Jeg er uskyldig.
Jeg har ingen forbindelse
til alle disse påstandene som jeg er anklaget for.
Jeg har aldri sett, jeg kjenner ikke,
jeg har aldri møtt personen som anklager meg.
På et tidspunkt avslørte etterforskningen
at bildene ikke var av Antonov.
De sa at han jobbet for den hemmelige tjenesten.
Så fant noen ut at han var
en turist eller en pilegrim, en ungarer.
Det hele er en fiasko.
Den bulgarske forbindelsen kollapser helt under rettssaken.
Rettssaken ender med
en merkelig rettsavgjørelse.
Antonov og de to andre tiltalte
blir frikjent grunnet bevismangel.
Hypotesen om at den bulgarske hemmelige tjenesten,
og underforstått da også KGB,
kunne ha stått bak attentatforsøket,
ble svakere og svakere i løpet av etterforskningen.
Etter to og et halvt års etterforskning innså dommerne
at han hadde løyet 103 ganger.
VATIKAN-TEORIEN
Det er et bilde datert 10. mai 1981 som viser
Ali Ağca i et sogn i Roma under en messe ledet av Johannes Paul II.
Det er tre dager
før attentatforsøket på Johannes Paul II.
Ali Ağca står noen få skritt unna paven.
For å finne ut om Ağca var til stede
under en av Vatikanets seremonier,
gjorde vi omfattende undersøkelser.
Vi gikk gjennom alle bildene politiet hadde tatt,
for å se om Ağca var å finne på Vatikanets arrangementer.
Og vi fant noe.
Vi gjenkjente Ağca på ett bilde rett ved San Tommaso d'Aquino-kirken,
på samme tidspunkt som paven var på besøk.
Jeg spurte pavens fotograf,
han som tok bildet,
for å dobbeltsjekke det og for å høre om han gjenkjente noen.
Han er ikke i tvil. Det er Ali Ağca.
Hvorfor var han der? Hvem slapp ham inn?
Det er helt umulig, for jeg gikk av på Termini-stasjonen.
Jeg ankom klokka ni eller ti på søndags morgen
med en koffert i hånden.
Jeg dro til Isa-pensjonatet rundt klokken tolv,
så det var ikke tid til å dra til St. Thomas sogn.
Det bildet? Du ser at det ikke er meg.
Den såkalte Vatikan-ledetråden
går ut på at høytstående embedsmenn i Vatikanets hierarki
ønsket å eliminere Johannes Paul II.
Jeg tror at Johannes Paul II hadde skaffet seg fiender i Vatikanet
fordi han hadde bestemt seg for å støtte Solidaritet.
Hvorfor ble Vatikanet nevnt?
Kanskje fordi det var kjente uenigheter
om hvordan man skulle forholde seg til Sovjetunionen.
Det var flere fiender.
Jeg tror at det er relatert til
Vatikanbanken og milliardene som har forsvunnet.
Det er en enorm økonomisk skandale knyttet til Vatikanbanken.
Vi fant ut at banken ble brukt til hvitvasking og pengeoverføringer.
Det antas at mafiaen brukte den til å hvitvaske store summer.
Vi lurte på hvem som styrte Vatikanets penger.
Det plaget mange
at Johannes Paul II bestemte seg for å kaste en brannfakkel.
Han måtte gjøre det på grunn av skandalen med Vatikanbanken.
Justisdepartementet gransket det.
Det ble en internasjonal skandale, og han måtte gjøre noe.
Å finne ut hvem som ønsket å drepe paven,
er knyttet til Vatikanets penger.
Vatikanet sier at de aldri var involvert i forretninger med Ambrosiano Bank,
og at de utbetalte 170 millioner pund i god tro.
En bankmann i Roma beskrev det som en kostbar uskyld.
Hvis mafiaen sto bak,
forsvant mellom én og eller halvannen milliard
fra kontoen i Ambrosiano Bank i konkursen.
Jeg tror at Johannes Paul II var uvitende
om Ambrosiano Banks involvering med mafiaen og de hvitvaskede pengene
som da ble sendt til Polen.
Den hemmelige avtalen ble inngått bak lukkede dører i Vatikanbanken.
Det var en muntlig avtale, ingenting på papir, ingen traktater,
bare en overføring av penger i bytte mot visse garantier.
Det var et slags skatteparadis.
Vatikanet ble brukt til skatteunndragelse, men også til hvitvasking av penger,
enten av mafiaen eller av andre.
Det var veldig praktisk.
Min teori er at intensjonen ikke var å kvitte seg med paven,
men å skremme ham.
Angrepet var den siste advarselen,
fordi hvis man ville drepe paven,
kunne man brukt kuler med kvikksølv.
Da ville et ellers ufarlig sår blitt dødelig.
Du kan ikke forhandle med en død mann,
men med en redd mann.
Ja, absolutt.
Det var plassert mikrofoner på flere kontorer i Vatikanet.
Kardinal Agostino Casaroli var utenriksminister.
Det er bekreftet gjennom et dokument fra de italienske hemmelige tjenestene
at det ble funnet avlyttingsutstyr i leiligheten hans.
Han ble overvåket.
Det ble funnet avlyttingsutstyr og mikrofoner.
De rommene ble avlyttet.
Det verste av alt er at Johannes Paul II også ble avlyttet.
Det var mikrofoner i leiligheten hans.
Hvilken info kunne man få med dette avlyttingsutstyret,
muligens kombinert med annen info om hans daglige rutiner,
og kanskje hans helsetilstand?
Det kunne være noen mot paven.
De ville ikke bare eliminere pave Ratzinger,
men også pave Frans.
Da vi undersøkte interne ledetråder…
…møtte vi på noen hindringer,
delvis fordi å svare på våre spørsmål
ville krenke Vatikanets suverenitet.
Det er små elementer som antyder
at det kan ha vært noe, kanskje ikke en ordre,
men en underforstått avtale i en mørk maktkrets
som ønsket å eliminere paven.
I mitt tilfelle var det ingenting.
Det er ingen konspirasjon.
TEORIEN OM DEN TREDJE KULEN
Hvor mange skudd ble avfyrt den dagen?
Det har vært flere granskninger rundt
hvor mange skudd Ali Ağca avfyrte.
Han har alltid hevdet at han skjøt to ganger,
og da han skulle skyte for tredje gang, som skulle være det dødelige skuddet,
låste pistolen seg.
Det var andre vitner
som sa de hørte flere skudd, minst ett skudd til.
Gjennom etterforskningen av angrepet mot Johannes Paul II
prøvde dommerne, som virkelig prøvde hardt,
å finne ut om det var en annen skytter.
Derfor måtte de finne
den påståtte tredje kulen som ble avfyrt under angrepet
og som endte opp i døren til pavemobilen.
Det var en fotograf, en mann som var på Petersplassen,
som hadde tatt bilder av paven.
På et av bildene klarte han å ta bilde av en mann,
Oral Çelik fra De grå ulvene,
som flyktet fra Petersplassen.
På bildet har han en pistol i hånda.
Det kan være pistolen som avfyrte det tredje skuddet,
med tanke på at Ali Ağcas pistol låste seg.
Du må forklare, Ağca.
Jeg har forstørret bildet.
Er du sikker på at det er Oral Çelik?
Ja.
Gjenkjenner du personen på bildet?
Ja, det er Oral Çelik. Jeg har sagt det i tre år.
Jeg har sagt at det er Oral Çelik i tre år.
Det er ikke en annen person.
Ağca var veldig presis på dette punktet
under hele saken.
DOMMER
Han uttalte
at det var to skyttere
som planla angrepet på paven,
han selv og Oral Çelik.
Da paven begynte sin runde på Petersplassen,
var både han og Oral Çelik
plassert på den ene siden av midtgangen.
De så…
Angående dette bildet…
Personen som løper av gårde med en pistol i hånden
er en italiensk sivilkledd politimann.
Dette er første gang jeg sier dette.
Det har aldri vært en passende anledning.
Det er en sivilkledd politimann som flykter
fra Vatikanet den dagen.
Hvem vet hvorfor?
OPPTAK FRA SKJULT KAMERA
Hør godt etter.
Glem alt du har hørt om den bulgarske ledetråden.
Når paven står foran folkemassen,
skyter de ham med to pistoler.
Det var to andre menn der sammen med Ağca.
Det var altså viktig å undersøke kule.
Det var for å bevise at det var ett skudd til,
og at dette skuddet muligens kom fra en annen Browning-pistol.
Deretter kunne man komplettere scenarioet
for å bevise at det fantes en medskyldig og en konspirasjon,
for så å undersøke hvem som sto bak.
Her er en halvautomatisk pistol med en patronhylse
som ble funnet på åstedet, og et prosjektil.
Disse to komponentene danner en skarp patron.
Vi viste at en lignende pistol og patron
ble brukt i attentatforsøket mot paven.
Én ting skiller seg ut.
Dette prosjektilet har en hylse.
Den består ikke bare av bly.
Den dreper ikke, den påfører bare skader.
Pistolen som ble brukt skulle ikke drepe paven,
men bare påføre ham skader.
Da vi bestemte oss for at "tre skudd"-teorien var plausibel,
begynte jeg og medarbeiderne mine å lete etter den tredje kulen.
Vet du hvor vi fant den?
I kronen til Vår Frue av Fátima.
Denne helgen reiser pave Frans til Fátima i Portugal
for å feire 100- årsjubileet til en mystisk skikkelse
som viste seg for tre barn.
Skikkelsen fortalte barna i 1917
om de to verdenskrigene, kommunist-Russlands fall,
og en tredje hemmelighet som nylig ble avslørt at var
attentatforsøket mot pave Johannes Paul II.
PROFETIEN
Jeg tror at Ali Ağca er usedvanlig smart.
Han er på ingen måte dum.
Jeg tror at Ali Ağca begynte å endre forklaringen sin
og gi mange ulike versjoner for å redde sitt eget liv.
Fra det øyeblikket begynte han å endre forklaringen sin.
Han ga urealistiske forklaringer om hva som hadde skjedd.
Han knytte alt til Fátimas tredje hemmelighet,
og hevdet at han var Jesus Kristus.
Jeg vil gjenopplive menn som er erklært døde,
så lenge Vatikanet forteller sannheten
om at jeg er Jesus Kristus.
Jeg skal gjenopplive ham.
Si det til Ronald Reagan.
COVA DA IRIA I FÁTIMA
Kulen som traff Johannes Paul II i magen
og senere ble funnet inne i pavemobilen,
bestemte paven seg for å legge i kronen til statuen av Vår Frue av Fátima,
fordi han har alltid hevdet
at han på mirakuløst vis ble reddet av Vår Frue av Fátima.
Derfor ble en analyse av kulen aldri godkjent,
selv om den kunne ført oss til sannheten.
Hadde vi funnet kulen, kunne vi ha analysert den
og bevist at den ikke ble skutt med Ali Ağcas Browning-pistol.
Vi visste at denne Browning-pistolen hadde avfyrt to skudd.
Jeg ville gjerne fått den analysert.
Men for Johannes Paul II
sier han på en symbolsk måte til de som organiserte angrepet:
"Jeg vet, jeg tilgir deg, og jeg avslutter dette kapittelet.
Vi snakker ikke mer om det."
Det fins ikke en tredje kule.
Den eksisterer ikke.
Du må se på bildene
som den kriminalteknisk avdelingen i Roma har.
Jeg tror ikke Ali Ağca vet hvem som beordret drapet,
drapsforsøket på Johannes Paul II.
Jeg tror han fikk en ordre
og var en betalt leiemorder.
Angrepet mot Johannes Paul II er en historie
som har inspirert mange skribenter, og vært en kilde til en rekke artikler
i mange ulike versjoner.
Vi vet kanskje svaret om 50 år.
Om 100 år vil det kanskje komme frem
at en kardinalen eller en annen prelat var en hemmelig tjenestemann
som hadde til oppgave å eliminere paven.
27. DESEMBER 1983
Dette er en utrolig hendelse.
Det er en mann som lider,
og så kommer han for å besøke deg.
Hevn har eksistert siden tidenes morgen.
Så kom han for å besøke meg.
Og naturlig nok,
hadde jeg ikke forventet det.
Så sa fengselsdirektøren at paven ville besøke meg.
Jeg sa at det ville gledet meg.
Paven kom inn
som om han skulle besøke en venn eller en nabo.
Han sa: "God morgen, Ali."
Naturligvis…
…tok jeg imot ham som en venn, som en bror.
Og så…
…spurte jeg om han tilga meg.
Han svarte: "Ja, umiddelbart på Vatikanets radio."
Så spurte jeg ham: "Ber du for meg?"
Han svarte: "Ja, hver dag."
Det forbløffet meg.
Ber paven for meg hver dag?
Du føler deg frigjort.
Du føler en enorm lykke, en indre ro.
For meg var det et historisk øyeblikk,
et uforglemmelig øyeblikk i livet mitt.
Pavenes tilgivelse var som et mirakel.
Jeg tror at det alltid vil forbli et mysterium.
Det vil ikke være mulig å finne beviset
som kan identifisere hvem som organiserte angrepet.
Vi har ennå ikke nådd en kjennelse.
Vi klarer fortsatt ikke å gi et endelig svar.
Men jeg tror at sannheten vil komme for en dag.
Men den historiske sannheten vil ta lang tid.
Ağca sonet 19 år i et italiensk fengsel for skytingen.
Han ble løslatt i 2000 og sonet deretter ti år i Tyrkia
for drapet på en avisredaktør.
Over 30 år senere,
brakte pavens tilgivelse ham tilbake til Vatikanet
for å vise sin respekt ved pavens hellige gravsted.
Jeg er her i dag fordi den 27. desember
er årsdagen for mitt møte med paven i 1983.
Jeg er glad for å være her på Petersplassen,
stedet der mirakelet fant sted og kristendommens hjem.
Jeg dro dit for å besøke ham,
og da jeg sto foran pavens grav, sa jeg:
"Bror Karol Wojtyła,
Jeg har kommet for å hedre ditt minne.
Derfor er jeg her."
En energi, noe overmenneskelig, noe overnaturlig sa:
"Du måtte gjøre det."
Denne energien mente at det måtte skje.
SPIONER: PÅ HEMMELIG OPPDRAG
Tekst: Veronika Mathisen